
BIROUL PERMANENT 

AL

CAMEREI DEPUTAȚILOR
Vă înaintăm, alăturat, raportul comun asupra proiectului de Lege pentru completarea Ordonanţei de urgenţă a Guvernului nr.50/2010 privind contractele pentru consumatori, trimis cu adresa nr. Plx.337 din 23 iunie 2014 Comisiei pentru buget, finanţe şi bănci şi Comisiei juridice, de disciplină şi imunităţi, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Viorel ȘTEFAN
	PREŞEDINTE,

Eugen NICOLICEA 

RAPORT COMUN
asupra proiectului de Lege pentru completarea Ordonanţei de urgenţă a Guvernului nr.50/2010 privind contractele pentru consumatori
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci şi Comisia juridică, de disciplină şi imunităţi au fost sesizate spre dezbatere în fond  cu proiectul de Lege pentru completarea Ordonanţei de urgenţă a Guvernului nr.50/2010 privind contractele pentru consumatori.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în şedinţa din 18 iunie 2014.

La întocmirea raportului s-a avut în vedere avizul favorabil al Comisiei pentru industrii și servicii, avizul negativ al Comisiei pentru politică economică, reformă și privatizare, avizul favorabil al Consiliului Legislativ, precum şi punctul de vedere negativ al Guvernului.

     Proiectul de Lege supus dezbaterii are ca obiect de reglementare acordarea posibilității titularului de credit de a rambursa anticipat, total sau parțial, creditul și dobânzile aferente, în moneda în care s-a acordat creditul sau în lei. În cazul rambursării în lei a creditului acordat în altă monedă, aceasta se va recalcula la solicitarea titularului creditului, tinându-se cont de ratele de credit lunare achitate și dobânda aferentă creditului utilizat.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci  şi Comisia juridică, de disciplină şi imunităţi şi-au desfăşurat lucrările în şedinţe separate.

Membrii Comisiei juridice, de disciplină şi imunităţi au examinat proiectul de Lege în şedinţa din 12 octombrie 2017, iar membrii Comisiei pentru buget, finanţe şi bănci în ziua de 14 noiembrie 2017.  
La lucrările Comisiei juridice, de disciplină şi imunităţi deputaţii au fost prezenţi conform listei de prezenţă, iar la lucrările Comisiei pentru buget, finanţe şi bănci şi-au înregistrat prezenţa 24 deputaţi din totalul de 25 de membri.
La dezbaterea acestui proiect de Lege au participat în calitate de invitați, reprezentanți ai Băncii Naționale a României și ai Autorității Naționale pentru Protecția Consumatorilor.

În urma examinării proiectului de Lege pentru completarea Ordonanţei de urgenţă a Guvernului nr.50/2010 privind contractele pentru consumatori şi a opiniilor exprimate, deputaţii celor două Comisii au hotărât, cu majoritate de voturi, să supună plenului Camerei Deputaţilor un raport de respingere asupra proiectului de Lege pentru completarea Ordonanţei de urgenţă a Guvernului nr.50/2010 privind contractele pentru consumatori.

Menționăm că, pe o speță similară, Curtea Constituțională a constatat că Legea pentru completarea Ordonanței de urgență a Guvernului nr.50/2010 privind contractele de credit pentru consumatori (Plx 345/2014) este neconstituțională, în ansamblul său.
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,
Viorel ȘTEFAN
	PREŞEDINTE,

Eugen NICOLICEA

	SECRETAR,
Marilen – Gabriel PIRTEA
	SECRETAR,

Costel Neculai DUNAVA


Şef serviciu – Giorgiana Ene                                                                         

                                                                                                                        Consilier parlamentar – Silvia Olaru                                                                   
Șef cabinet – Alexandra Nistor

